Bundeskanzler (Däitschland)

De Bundeskanzler ass de Regierungschef vun der Bundesrepublik Däitschland. De Bundeskanzler an d'Bundesministere bilden zesummen déi däitsch Bundesregierung. Der Verfassung no leet de Bundeskanzler d'Richtlinne vun der Politik fest. An der Praxis muss de Bundeskanzler sech allerdéngs un d'Virstellunge vu senger Partei an un déi vun de Koalitiounspartner halen.

De Bundeskanzler gëtt op Virschlag vum Bundespresident vum Bundestag gewielt, duerno vum Bundespresident ernannt a vum President vum Bundestag vereedegt. De Bundeskanzler proposéiert dem Bundespresident déi eenzel Bundesministeren; ouni dëse Virschlag kann de Bundespresident keen zum Minister ernennen. De Bundeskanzler ernennt ee vun de Bundesministeren zu sengem Stellvertrieder, deen och nach Vizekanzler genannt gëtt, ouni datt et dësen Titel awer offiziell gëtt.

De Bundeskanzler huet säi Sëtz am Bundeskanzleramt. Dat aktuellt Gebai zu Berlin ass zanter 2001 a Betrib.

Aktuell ass de Friedrich Merz (CDU) däitsche Bundeskanzler. Hie gouf de 6. Mee 2025 zum zéngte Bundeskanzler vun Däitschland gewielt an duerno vum Bundespresident ernannt. Hie steet un der Spëtzt vun enger Koalitioun aus der CDU an der SPD.

 Däitsch Bundeskanzler zanter 1949 
 Nr. BildNumm (Gebuerts a Doudesdatum)ParteivunbisDauer vun der Amtszäit1 70pxKonrad Adenauer (1876–1967)CDU15.09.194916.10.196314 Joer, 1 Mount, 1 Dag
(5.144 Deeg)2 70pxLudwig Erhard (1897–1977)CDU16.10.196301.12.19663 Joer, 1 Mount, 15 Deeg
(1.142 Deeg)3 70pxKurt Georg Kiesinger (1904–1988)CDU01.12.196621.10.19692 Joer, 10 Méint, 20 Deeg
(1.055 Deeg)4 70pxWilly Brandt (1913–1992)SPD21.10.196907.05.19744 Joer, 6 Méint, 16 Deeg
(1.659 Deeg)-98x98pxWalter Scheel (kommissaresch)Well de Willy Brandt de Bundespresident Gustav Heinemann gefrot hat fir net mat der Weiderféierung vun de Geschäfter beoptraagt ze ginn, wéi dat am Fong vum Artikel 69, Absaz 3 vun der Verfassung virgesinn ass, ass op d'Demande vum Bundespresident de Walter Scheel, dee bis dohi Vizekanzler war, mat där Aufgab beoptraagt ginn (1919–2016)FDP07.05.197416.05.19749 Deeg5 70pxHelmut Schmidt (1918–2015)SPD16.05.197401.10.19828 Joer, 4 Méint, 15 Deeg
(3.060 Deeg)6 70pxHelmut Kohl (1930–2017)CDU01.10.198227.10.199816 Joer, 26 Deeg
(5.870 Deeg)7 70pxGerhard Schröder (* 1944)SPD27.10.199822.11.20057 Joer, 26 Deeg
(2.583 Deeg)8 70pxAngela Merkel (* 1954)CDU22.11.200508.12.202116 Joer, 16 Deeg
(5.860 Deeg)9 70pxOlaf Scholz (* 1958)SPD08.12.202106.05.20253 Joer, 16 Deeg
(1.245 Deeg)1098x98pxFriedrich Merz (* 1955) CDU06.05.2025am Amt

 Um Spaweck 


Kategorie:Politik an Däitschland